
Üüritasust ajutine vabastamine 
1. ASJAOLUD JA MENETLUSE KÄIK
Võttes arvesse asjaolu, et linnavara kasutajatel on praegu teatud majanduslikud raskused, teeb linnamajandusamet ettepaneku peatada ajutiselt ka viivise arvestuse eelnimetatud perioodi eest.

Kooskõlas „Linnavara kasutusse andmise korra“ paragrahviga 59 juhul, kui majandusraskustes olev kasutaja on eelnevalt täitnud lepingutingimusi nõuetekohaselt, peatatakse Narva Linnavalitsuse linnavara komisjoni otsuse kohaselt ajatatud võlgnevuselt viivise arvestamine.

Seoses kõrge koroonaviirusega nakatumise ja siseruumides korraldatavate tegevuste keeluga Narva Linnavalitsus võttis 14.12.2020. a vastu korralduse nr 885-k „Üüritasust ajutine vabastamine“, millega oli otsustatud vabastada ajutiselt Narva linna omandis oleva linnavara (ruumid, hooned, kinnistud) üürnikud, v. a Narva linna osalusega sihtasutuste kasutuses oleva linnavara üürnikud, üüritasust alates 12. detsember 2020 kuni 3. jaanuar 2021 (k. a) ning peatada ajutiselt viiviste arvestus üüritasust vabastamise perioodil. 

22.12.2020. a Eesti Vabariigi valitsus kinnitas heakskiidetud COVID-19 piirangute korralduse, mis kõige enam mõjutab Harjumaad ja Ida-Virumaad. Uued maakondlikud piirangud kehtivad 28. detsembrist 17. jaanuarini.
Küsimust arutati Narva Linnavalitsuse linnavarakomisjoni koosolekul e-keskkonnas 28.12.2020 – 11.01.2021 (protokoll nr 14) ning otsustati:

7.1 Vabastada ajutiselt Narva linna omandis oleva linnavara (ruumid, hooned, kinnistud) üürnikud, v.a Narva linna osalusega sihtasutuste kasutuses oleva linnavara üürnikud, üüritasust tähtajaga alates 3. jaanuar kuni 17. jaanuar 2021 (k. a).

7.2 Peatada ajutiselt viiviste arvestus üüritasust vabastamise perioodil.

2. ÕIGUSLIKUD ALUSED
Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg 2 punkti 7 alusel linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult linna huvidest tulenevatel juhtudel ja § 59 alusel kui majandusraskustes olev kasutaja on eelnevalt täitnud lepingutingimusi nõuetekohaselt, peatatakse Narva Linnavalitsuse linnavara komisjoni otsuse kohaselt ajatatud võlgnevuselt viivise arvestamine.
3. OTSUS

3.1
Vabastada ajutiselt Narva linna omandis oleva linnavara (ruumid, hooned, kinnistud) üürnikud, v.a Narva linna osalusega sihtasutuste kasutuses oleva linnavara üürnikud, üüritasust tähtajaga alates 3. jaanuar kuni 17. jaanuar 2021 (k. a).
3.2
Peatada ajutiselt viiviste arvestus üüritasust vabastamise perioodil.
4. RAKENDUSSÄTTED

4.1 Narva Linnavalitsuse Linnamajandusametil ja Narva Linnavalitsuse Kultuuriosakonnal teha korraldus teatavaks puudutatud isikutele.
4.2 Korraldus jõustub seadusega sätestatud korras.
4.3 Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

